¿Tʼaqhesiñanakajj tukusjjpachäniti?
¿Kamsasmasa?
Jïsa.
Janiwa.
Inas tukuschini.
¿KUNSA BIBLIAJJ YATICHI?
“Diosajj taqe jachanakapwa nayranakapatjja picharani, janirakiw jiwañas, jachañas utjkjjaniti, warariñasa ni usuyasiñasa. Taqe kunanakatï nayrajj utjkän ukanakajj tukusjjewa.” (Apocalipsis 21:3, 4, Qullan Arunaka.)
¿KUNJAMSA UK YATIÑAJJ YANAPTʼÄTAM?
Diosajj janiw tʼaqhesiykistuti sasaw taqe chuyma atinisïta (Santiago 1:13).
Kunjamsa tʼaqhesisktan ukjja Diosajj sum yati, uk yatisajj wali chuymachtʼataw jikjjatasïta (Zacarías 2:8).
Janiw tʼaqhesiñanakajj utj-jjaniti sasaw jutir urunak taqe chuyma suyäta (Salmo 37:9-11).
¿KUNTÏ BIBLIAJJ YATICHKI UKAJJ CHEQAW SISSNATI?
Jïsa, uk pä toqet uñjañäni:
Diosajj tʼaqhesiñsa ukat jan walinaksa uñisiwa. Markapajj tʼaqhesiyat uñjasïna ukhajja, ¿kunjamsa Jehová Diosajj jikjjatasïna? Markapan ‘tʼaqhesisa sarnaqayapjjatap’ uñjasajja, Diosajj wal chuyma ustʼayasïna sasaw Bibliajj qhanañchi (Jueces 2:18).
Khitinakatï jaqe masipar tʼaqhesiyapki ukanakajj Jehová Diosatakejj janiw walïpkiti. Sañäni, ‘jan juchani jaqe jiwayirinakarusti’ Diosajj wal uñisi sasaw Bibliajj qhanañchi (Proverbios 6:16, 17).
Sapa maynitwa Jehová Diosajj llakisi. Taqe llakinakas Jupar katuyañasatakiw Jehová Diosajj chʼamañchtʼistu, kuna laykutejj ‘Jupajj jiwasat llakisiwa’ (1 Pedro 5:7).
Apnaqäwip toqew Jehová Diosajj kunatï jaqenakar tʼaqhesiyki ukanak chhaqtayjjani (Mateo 6:9, 10). Ukäñkamajja, munasiñampiw Jupar taqe chuyma thaqherinakarojj chuymachtʼi (Hechos 17:27; 2 Corintios 1:3, 4).
LUPʼIÑATAKI
¿Kunatsa Diosajj tʼaqhesiñanak jan chhaqtaykpacha?
Aka jiskʼa tʼaqanakaw uk sum qhanañchi: ROMANOS 5:12 ukat 2 PEDRO 3:9.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn